Què era Ocípete?
Ocípete (en grec antic Ωκυπέτη "que vola ràpid") va ser, segons la mitologia grega, una de les harpies, les filles de Taumant, un déu marí fill de Pontos, i de l'oceànide Electra.
Ocípete i les seves germanes turmentaven Fineu, cec i castigat pels déus, i no el deixaven menjar i l'hi embrutaven els aliments. Fineu tenia el do de la profecia, i els argonautes li van anar a consultar el camí de la Còlquida. Fineu els va demanar que el lliuressin de les harpies. Els dos fills de Bòreas, Càlais i Zetes van sortir a perseguir-les. Ael·lo, una d'elles, cansada, va caure al Peloponès. Ocípete, fugint per la Propòntida, va arribar a les illes Equínades, que des d'aquell moment es van dir Estròfades "les del retorn", perquè allí els Borèades van acabar la persecució. Ocípete va demanar pietat als déus per a ella i la seva germana (o germanes), i Iris (o Hermes) va adreçar-se a Càlais i Zetes per impedir-los que les matessin, ja que eren serventes de Zeus. A canvi de perdonar-los la vida, les harpies van prometre deixar en pau Fineu i es van amagar en una cova de Creta.
Una de les harpies.